יוסף זינגר (ספורטאי)

יוסף זינגר (1944–1995) היה צייר ישראלי ושחקן טניס שולחן פאראלימפי.

זינגר נולד ברוסיה ועלה לישראל בשנת 1949.

בשנת 1962 עבר תאונת אימונים בצבא ונפגע בצוואר. הוא היה משותק בפלג גוף תחתון, קטוע יד שמאל ומוגבל תנועה ביד ימין ללא יכולת תפעול של כף היד.

באולימפיאדת הנכים תל אביב (1968) התחרה בטניס שולחן בדרגת נכות A2. בטורניר היחידים הגיע לשלב שמינית הגמר ובטורניר הזוגות (עם יחזקאל חי) הגיעו לשלב רבע הגמר.

היה חבר משלחת ישראל גם אל אולימפיאדת הנכים היידלברג (1972). באולימפיאדה זו השתתפו ישראלים בטורניר טניס שולחן לקבוצות ולא נשמר תיעוד של זהות הספורטאים בכל תחרות.

משנת 1967 היה חבר בארגון אמני הציור בפה או ברגל.

בשנת 1969 הוציא רישיון נהיגה בעזרת מתקן כתף שסייע לו לשלוט ברכב.

שושבינו בחתונה וסנדק בנו היה שמחה הולצברג.

בשנת 1995 נפטר והוכר כחלל צה"ל בהיותו נכה צה"ל שנפטר לאחר השירות.

קישורים חיצוניים
 
 
 פירוט השתתפותו בתחרויות המשחקים הפאראלימפיים, באתר הרשמי של IPC

הערות שוליים 

ספורטאים פאראלימפיים ישראלים
שחקני טניס שולחן נכים ישראלים
שחקני טניס שולחן פאראלימפיים
שחקני טניס שולחן ישראלים באולימפיאדת הנכים תל אביב (1968)
ספורטאים ישראלים באולימפיאדת הנכים היידלברג (1972)
ספורטאים נכי צה"ל
ציירים ישראלים
נכי צה"ל שהוכרו לאחר מותם כחללי צה"ל
ישראלים שנולדו ב-1944
ישראלים שנפטרו ב-1995